เชียงใหม่ พบสาวป่วยโควิด เที่ยว 5 ผับ-ตะลอนทัวร์หลายจังหวัด สั่งปิดพท.-กักตัวกลุ่มเสี่ยง
เชียงใหม่ เปิดไทม์ไลน์สาวป่วยโควิด รายที่ 50 พบเที่ยว 5 ผับ-ตะลอนทัวร์หลายจังหวัด สั่งปิดพท.-กักตัวกลุ่มเสี่ยง
เชียงใหม่ เปิดไทม์ไลน์สาวป่วยโควิด รายที่ 50 พบเที่ยว 5 ผับ-ตะลอนทัวร์หลายจังหวัด สั่งปิดพท.-กักตัวกลุ่มเสี่ยง
5 ม.ค. 2564

นายกนก ศรีวิชัยนันท์ ปลัดจังหวัดเชียงใหม่ กล่าวว่า ทีมสอบสวนโรคจังหวัดเชียงใหม่ได้มีคำสั่งจังหวัดเชียงใหม่ที่ 2/2564 สั่งปิดสถานบริการซึ่งเป็นสถานที่ที่ผู้ป่วยรายที่ 50 ของเชียงใหม่ไปเที่ยวมาตามไทม์ไลน์ ได้แก่ ร้านท่าช้างคาเฟ่ ร้านวอร์มอัพคาเฟ่ ร้านพริตตี้คลับเชียงใหม่ ร้านอินฟินิตี้คลับ เชียงใหม่ และร้าน DC เชียงใหม่ พร้อมกันนั้นให้พนักงานร้านทั้งหมดกันตัวเพื่อสังเกตอาการเป็นเวลา 14 วัน
ขณะที่คณะกรรมการโรคติดต่อจังหวัดเชียงใหม่ ออกคำสั่งตามมาตรการป้องกันการแพร่ระบาดของโรคโควิด-19 ของพื้นที่ จ.เชียงใหม่ โดยอาศัยแนวทางข้อกำหนดตามมาตรา 9 ซึ่งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ (ศบค.) ได้มีประกาศและมีผลบังคับใช้เมื่อช่วงเวลา 06.00 น. ของวันที่ 4 ม.ค.
ประเด็นที่ 1. เป็นมาตรการเกี่ยวกับสถานบริการ สถานประกอบการที่คล้ายสถานบริการ ผับ บาร์ คาราโอเกะ ให้ถือปฏิบัติดังนี้ ห้ามใช้สถานที่เพื่อให้บริการตั้งแต่เวลา 23.00 น. จนถึงเวลา 05.00 น. ของวันรุ่งขึ้น, ผู้ใช้บริการจะต้องลงทะเบียนผ่าน “ไทยชนะ” เท่านั้น จะไม่มีการเขียนในเอกสารใดๆ อีกทั้งสิ้นดังเช่นที่ผ่านมา, ให้จำกัดจำนวนผู้ใช้บริการให้เหลือ 75%, การคัดกรองต้องให้เป็นมาตรฐานที่ ศบค. กำหนด นอกจากนั้นจะต้องมีการประชาสัมพันธ์ให้ผู้ที่เดินทางมาจากพื้นที่ควบคุมสูงสุดงดเข้าใช้บริการ และ ห้ามจัดให้มีการเต้น หรือยินยอมให้มีการเต้น
ในส่วนของร้านอาหารประเภทปุฟเฟ่ที่ให้ลูกค้าดำเนินการเองต้องงดลูกค้าตักเอง เปลี่ยนเป็นจัดเป็นจานให้บริการ อีกประการห้ามใช้พื้นที่ในส่วนร้านอาหารบริโภคสุราหรือเครื่องดื่มแอลกอฮอล์ตั้งแต่เวลา 23.00 น. เป็นต้นไป
นอกจากนี้ ให้หลีกเลี่ยงการจัดกิจกรรมที่มีการรวมกลุ่มมากกว่า 50 คน หากจำเป็นต้องมีการจัดต้องได้รับอนุญาตจากพนักงานเจ้าหน้าทีก่อน ซึ่งจะมีการมอบหมายอำนาจให้เจ้าหน้าที่กระจายไปอำเภอต่างๆ เพื่ออำนวยความสะดวกให้กับประชาชน
นายเจริญฤทธิ์ สงวนสัตย์ ผู้ว่าราชการจังหวัดเชียงใหม่ กล่าวว่า สำหรับการควบคุมการเดินทางของประชาชนที่จะเข้ามาในจังหวัดเชียงใหม่ประการแรก ทุกคนที่เข้ามาต้องลงทะเบียนใน “CM Chana” และบุคคลที่เดินทางมาจากพื้นที่ที่มีการควบคุมสูงสุดจะต้องกักตัวเองเป็นเวลา 14 วัน และหากมีความจำเป็นที่จะต้องมีการตรวจโควิด-19 ขณะที่การอยู่ในพื้นที่จังหวัดเชียงใหม่ต้องอยู่ในมาตรการและคำสั่งของเจ้าพนักงานโรคติดต่อ หากมีความจำเป็นต้องแสดงเหตุผลอันจำเป็น
สืบเนื่องจากสถานการณ์ที่เกิดขึ้นดังกล่าว จังหวัดเชียงใหม่มีความจำเป็นต้องประกาศงดให้บริการแก่ผู้ที่จะเข้าเที่ยวชมงานฤดูหนาวตั้งแต่คืนนี้ (4 ธ.ค.) เป็นต้นไป โดยจะมีกิจกรรมอีก 2 อย่างที่ต้องดำเนินการต่อไป โดยไม่อนุญาตให้มีผู้ชมคือ การประกวดนางสาวเชียงใหม่ในรอบตัดสิน และการออกรางวัลสลากกาชาด ประจำปี 2564 ซึ่งทั้ง 2 กิจกรรมนี้จะมีการบันทึกวิดีทัศน์เพื่อเผยแพร่ต่อสาธารณชนต่อไป
ด้านนพ.จตุชัย มณีรัตน์ นายแพทย์สาธารณสุขจังหวัดเชียงใหม่ กล่าวว่า สำหรับผู้ติดเชื้อรายล่าสุดของจังหวัดเชียงใหม่ ซึ่งเป็นราย 4 ในรอบหลังสุด และเป็นรายที่ 50 ของเชียงใหม่ ซึ่งได้รับรายงานจากโรงพยาบาลเอกชนแห่งหนึ่งรายงานผลยืนยันการตรวจพบเชื้อแต่ยังไม่ทราบชัดเจนของที่มา ขณะที่ไทม์ไลน์เบื้องต้นพบว่าผู้ติดเชื้อไปในหลายสถานที่ ซึ่งมีโอกาสที่จะได้รับเชื้อเข้ามาจากสถานที่เหล่านั้น แต่ก็มีโอกาสเป็นผู้แพร่เชื้อด้วยเช่นกัน จึงมีความจำเป็นที่จะต้องเข้าควบคุมโรคให้ได้โดยเร็วและยุติวงจรการแพร่กระจายเชื้อโดยเร็วที่สุด
ด้านน.พ.กิตติพันธุ์ ฉลอม ผู้ช่วยนายแพทย์สาธารณสุขจังหวัดเชียงใหม่ กล่าวว่า ผู้ติดเชื้อรายที่ 50 ของจังหวัดเชียงใหม่ เป็นหญิงชาวไทย อายุ 25 ปี ภูมิลำเนา อ.เมืองเชียงใหม่ อาชีพขายอาหารปรุงสุกตามตลาดนัด เริ่มมีอาการไข้วันที่ 3 ม.ค.อุณหภูมิ 38.4 องศา ไอ เจ็บคอ ปวดศีรษะ ปวดตามเนื้อตัว ตรวจพบเชื้อเมื่อวันที่ 4 ม.ค.64
ไทม์ไลน์การเดินทางหลายแห่งในพื้นที่จังหวัดเชียงใหม่ และพื้นที่จังหวัดลำปาง และจังหวัดแพร่ ดังนี้
วันที่ 21-22 ธ.ค. 63 ตลาดนัดมีโชค
วันที่ 23-25 ธ.ค. 63 ตลาดนัดโลตัสคำเที่ยง
วันที่ 26 ธ.ค. 63
เวลา 07.00-11.00 น. งานแต่งงานพี่สาว อ.สันป่าตอง จ.เชียงใหม่
เวลา 11.00-19.00 น. กลับบ้านเพื่อเปลี่ยนชุด
เวลา 19.00-00.00 น. งานแต่งงาน
เวลา 00.00-02.00 น. ร้านดีซี อ.เมือง จ.เชียงใหม่
วันที่ 27 ธ.ค. 63 อยู่บ้าน
วันที่ 28 ธ.ค. 63
เวลา 22.00-22.30 น. ร้านท่าข้าง อ.เมือง จ.เชียงใหม่
เวลา 22.30-00.30 น. ร้านอินฟินิตี้ อ.เมือง จ.เชียงใหม่
วันที่ 29 ธ.ค. 63
เวลา 10.30-13.00 น. ไปต่อใบขับขี่ที่สถานีขนส่งจังหวัดลำปาง
เวลา 13.00-15.00 น. แวะบ้านญาติ อ.เมือง จ.ลำปาง
เวลา 21.00-21.30 น. ร้าน Mr.DIY โลตัลคำเที่ยง
วันที่ 30 ธ.ค. 63
เวลา 16.00-22.00 น. ตลาดนัดโลตัสคำเที่ยง
วันที่ 31 ธ.ค. 63
เวลา 20.00-20.30 น. ตลาดนัดโลตัสคำเที่ยง
เวลา 20.30-01.00 น. ร้านวอร์มอัพ อ.เมือง จ.เชียงใหม่
วันที่ 1 ม.ค. 64
เวลา 17.00-19.30 น. เซ็นทรัลเฟสติวัล เชียงใหม่
เวลา 22.30-02.00 น. ร้านวอร์มอัพ อ.เมือง จ.เชียงใหม่
เวลา 02.00-03.00 น. ร้าน Pretty Exclusive club อ.เมือง จ.เชียงใหม่
วันที่ 2 ม.ค. 64
เวลา 16.30 น. ขับรถไป จ.แพร่ กับแม่
เวลา 17.30 น. แวะรับเพื่อน อ.แม่ทะ จ.ลำปาง
เวลา 19.30 น. ถึงบ้านเพื่อน อ. วังชิ้น จ.แพร่ มีงานวันเกิดหลาน นอนพักบ้านเพื่อน
วันที่ 3 ม.ค.64
เวลา 13.00 น. ออกบ้านเพื่อน จ.แพร่
เวลา 16.00 น. แวะปั๊ม.ปตท ห้างฉัตร เข้าซื้อของในเซเว่น ประมาณ 5 นาที(สวมหน้ากาก)
เวลา 19.15-20.00 น. ร้านอิ่มหมี พลีมัน Star Avenue จ.เชียงใหม่
เวลา 21.00 น. ไปตรวจที่ รพ.เอกชน
วันที่ 4 ม.ค.64 ผลตรวจพบเชื้อไวรัสโคโรนา 2019 รับรักษาห้องแยกโรคความดันลบ รพ.นครพิงค์